ইতি তোমারই ঢাকা

ইতি তোমারই ঢাকা হল বাংলাদেশের অমনিবাস চলচ্চিত্র, যেটি ১১ জন বাংলাদেশি চলচ্চিত্রনির্মাতার গল্পে নির্মিত হয়েছে। প্রতিটি গল্পের দৈর্ঘ্য ১০ থেকে ১২ মিনিট; সব মিলিয়ে ২ ঘণ্টা ১৫ মিনিটের এই চলচ্চিত্রটি বাংলাদেশের প্রথম অমনিবাস চলচ্চিত্র। ফরিদুর রেজা সাগর,  ইবনে হাসান খান ও আবু শাহেদ ইমনের প্রযোজনায় এই চলচ্চিত্রের বিভিন্ন কাহিনীচিত্র পরিচালনা করেছেন- আবদুল্লাহ আল নূর, গোলাম কিবরিয়া ফারুকী, মাহমুদুল ইসলাম, মীর মোকাররম হোসেন, রাহাত রহমান, রবিউল আলম রবি, সৈয়দ সালেহ আহমেদ সোবহান, তানভীর আহসান, সৈয়দ আহমেদ শাওকী, তানিম নূর, কৃষ্ণেন্দু চট্টোপাধ্যায় ও নুহাশ হুমায়ূন। বাংলাদেশের অস্কার কমিটি একাডেমি পুরস্কারের ৯৩ তম আসরে, আন্তর্জাতিক পূর্ণদৈর্ঘ্য চলচ্চিত্র শাখায় অংশগ্রহণের জন্য এই চলচ্চিত্রটিকে বাছাই করে। চলচ্চিত্রটিতে মোট ১১ টি গল্প আছে। ১১ টি গল্পে ঢাকার বিভিন্ন চিত্র তুলে ধরা হয়েছে। চলচ্চিত্রে এইসব গল্পগুলো খন্ডাকারে দেখানো হয়। গল্পগুলো হল- ১. এক্সট্রা (নুহাশ হুমায়ূন): গল্পটি মূলত সিনেমার সাইড ক্যারেক্টারকে নিয়ে যাদের এক্সট্রা বলা হয়। ২. চিয়ার্স (সৈয়দ আহমেদ শাওকী): প্রেমে বিচ্ছেদ ঘটার পর মনস্তাত্ত্বিক ক্ষোভকে কেন্দ্র করে এই গল্পটি রচিত হয়েছে। ৩. জীবনের Gun (রাহাত রহমান): ঢাকার এক পাতিমাস্তান নিয়ে একটি গল্প। ৪. মাগফিরাত (রবিউল আলম): গল্পটা ঢাকার একজন কার ড্রাইভারকে নিয়ে। ৫. সাউন্ডস গুড (গোলাম কিবরিয়া ফারুকী): সিনেমার সাউন্ডম্যানের চোখে পুরো সিনেমা সেটকে তুলে ধরা হয়েছে। ৬. অবিশ্বাসে ঢাকা (মীর মোকাররম হোসেন): ঢাকায় কাওকে সাহায্য করতে গিয়ে যে নিজেরই বিপদ হয় তাই চিত্রিত করা হয়েছে। ৭. আকাশের পোষা পাখি (তানভীর আহসান): ঢাকার একটা মধ্যবিত্তের করুণ কাহিনী খুব সুন্দরভাবে তুলে ধরেছেন পরিচালক৷ ৮. ঢাকা মেট্রো (মাহমুদুল ইসলাম): গল্পটি রচিত হয়েছে একজন সেকেন্ডহ্যান্ড কার বিক্রেতাকে নিয়ে৷ যার স্ত্রী অসুস্থ কিন্তু যে কারটি বিক্রি করে চিকিৎসা করাবে সেই কারটি চুরি হয়ে যায়। ৯. এম ফর মানি/মার্ডার (তানিম নূর): গল্পটি এক দুর্নীতিবাজ অফিসারের করুণ পরিণতির গল্প। ১০. জিন্নাহ ইজ ডেড (কৃষ্ণেন্দু চট্টোপাধ্যায়): ঢাকার মোহাম্মাদপুরের বিহারী পাড়ার এক বিহারী মেথর ও বাঙালি দ্বন্দ্ব নিয়ে গল্পটি রচিত। ১১. যূথী (সালেহ সোবহান অনীম): নর-নারীর জটিল প্রেমজনিত মনস্তাত্ত্বিক টানাপোড়ন নিয়ে গল্পটি রচিত হয়েছে। ফজলুর রহমান বাবু নুসরাত ইমরোজ তিশা অ্যালেন শুভ্র অর্চিতা স্পর্শিয়া ইরেশ যাকের গাউসুল আলম শাওন মোস্তফা মনোয়ার মনোজ কুমার প্রামাণিক ইন্তেখাব দিনার রওনক হাসান শেহতাজ মনিরা হাশেম শতাব্দী ওয়াদুদ শ্যামল মাওলা শাহনাজ সুমি ইয়াশ রোহান দিলরুবা হোসেন দোয়েল চলচ্চিত্রটি ২০১৮ সালে ৭ অক্টোবর বুসান আন্তর্জাতিক চলচ্চিত্র উৎসবে প্রথমবারের মত প্রদর্শিত হয়। প্রেক্ষাগৃহে মুক্তির পূর্বে চলচ্চিত্রটি ২৫টির বেশি আন্তর্জাতিক চলচ্চিত্র উৎসবে প্রদর্শিত হয়। ২০১৯ সালের ১৫ নভেম্বর বাংলাদেশের ১৬টি প্রেক্ষাগৃহে মুক্তি দেয়া হয়। ২২ নভেম্বর হতে নারায়ণগঞ্জে 'সিনেস্কোপ' প্রেক্ষাগৃহে মুক্তি দেয়া হয়। বাংলা মুভি ডেটাবেজে এমডি রমিজ এই চলচ্চিত্র নিয়ে "অন্তত গতানুগতিক বোরিং বাংলা ছবি থেকে ইতি তোমারই ঢাকা সব দিক থেকেই বেটার অপশন" মর্মে মন্তব্য করেছেন। তিনি রেটিং প্রদান করেন। "চেন্নাইয়ে লড়ছে 'ইতি, তোমারই ঢাকা'"। প্রথম আলো। ২ ফেব্রুয়ারি ২০১৯। সংগ্রহের তারিখ ১৪ জুন ২০১৯।  "এক টিকিটেই ১১ ছবি"। প্রথম আলো। সংগ্রহের তারিখ ২০১৯-১০-৩০।  প্রতিবেদক, বিনোদন। "যে কারণে অস্কারে পাঠানো হলো 'ইতি, তোমারই ঢাকা'"। Prothomalo। সংগ্রহের তারিখ ২০২০-১১-৩০।  "ওরা ১১ জন"। Kalerkantho। ২০১৯-১১-১৪। সংগ্রহের তারিখ ২০১৯-১১-২৮।  "অতিথি চরিত্রে 'স্বপ্নজাল' ছবির রোহান"। প্রথম আলো। ৫ মে ২০১৮। সংগ্রহের তারিখ ১৩ সেপ্টেম্বর ২০১৯। [স্থায়ীভাবে অকার্যকর সংযোগ] "শাওকীর গল্পে দুই নারীর রোমাঞ্চকর জার্নি ও ইয়াশ রোহান"। চ্যানেল আই। ৫ মে ২০১৮। সংগ্রহের তারিখ ১৩ সেপ্টেম্বর ২০১৯।  "দোয়েলের দুই সিনেমা ॥ ২৫তম কলকাতা আন্তর্জাতিক চলচ্চিত্র উৎসব"। জনকন্ঠ। সংগ্রহের তারিখ ২০১৯-১১-২৭। [স্থায়ীভাবে অকার্যকর সংযোগ] "'Iti, Tomari Dhaka' awarded at Jaipur International Film Festival 2019"। The Daily Star। ২৬ জানুয়ারি ২০১৯।  "কাজানে পুরস্কৃত 'ইতি, তোমারই ঢাকা'"। প্রথম আলো। ১ মে ২০১৯। সংগ্রহের তারিখ ১৪ জুন ২০১৯।  "বুসান চলচ্চিত্র উৎসবে 'ইতি, তোমারই ঢাকা'"। প্রথম আলো। ৬ অক্টোবর ২০১৮। সংগ্রহের তারিখ ১৪ জুন ২০১৯।  "বুসানে আজ ১১ জন নির্মাতার 'ইতি, তোমারই ঢাকা'"। প্রথম আলো। ৭ অক্টোবর ২০১৮। সংগ্রহের তারিখ ১৪ জুন ২০১৯।  "নারায়ণগঞ্জের সিনেস্কোপে 'ইতি, তোমারই ঢাকা'"। চ্যানেল আই অনলাইন। ২০১৯-১১-২১। সংগ্রহের তারিখ ২০১৯-১১-২১।  "ইতি, তোমারই ঢাকা: গতানুগতিক বাংলা ছবি থেকে ভালো, তবে মধ্যমমানের"। বাংলা মুভি ডেটাবেজ। ২০১৯-১১-১৫। সংগ্রহের তারিখ ২০১৯-১২-০৩।